Nad nimetavad end Rapla väikelinna teatriks
#000000
Paide teatri trupi lõpetamise taustal mõjub eriti rõõmustavalt see, et Raplas on moodustatud väikelinna teater. 3.septembril näitas vaid noortest meestest koosnev trupp Kuusiku mõisa taga oma esimest lavastust nimega „Risti rahvas”.
#000001
Küsisin asjaosalistelt, kas on plaanis jätkata. Nii näidendi autor Eerik Robert Ots kui ka lavastaja ja kaasautor noortele toeks olev Valter Uusberg kinnitasid, et juba tegeldakse uue materjali proovideks ettevalmistamisega.
#000004
Näidend ja lavastus räägib me rahva rahvaks saamisest, taustal 1343. aasta Jüriöö ülestõus. Etendus, mida nägin, on kantud vaimukuste tulevärgist, koomilisus ei muutu ärapanemiseks, naljad kurjaks pilkeks. Lavastuse alguses Sitalepiku mõisniku püstitatud hüpotees, et ühel rahval on rahvaks saamiseks ühise kuldse mineviku kõrval vaja ka ühist musta minevikku, kannab ennast „võiduka lõpuni”.
#000006
Näidend ja lavastus on stiilipuhas, kohati eneseirooniline. Vabast vaimust kantud. Vaimne! Stiilipuhas ei tähenda siin üldse seda, et kogu etenduse jooksul ei vahetuks teatraalsed vormid, mille tingivad mängupaigast lähtuvad olud, ühtki teatrivahendit, peale labasuse ja jämekoomika ei välistata. Tantsitakse, lauldakse, mängitakse pilli, tehakse tööd, võideldakse... Karakterid vahetuvad, mängus on kostüümivahetused, mis annavad näitlejatele uue enesetunde ning millega saab publikut üllatada ja võluda.
#000008
Nagu ikka ei saada ka selles loos hakkama ilma naiseta: elusa naise asemel tuuakse mängu elus pikkade käteka nukk. Seda peab nägema. 24.septembril, kui on maal elamise päev, plaanib trupp seda lavastust veel korra mängid. Jälle Kuusiku mõis taga, jõekäärus.
#000010
Tõtt-öelda tekkis mul etendust näinuna küsimus, kus on meiel n-ö talendiotsijad, produtsendid. See lavastus tuleks üles korjata ja aidata meeskonnal „Risti rahvast” ka tuleval suvel näidata. Ja samas tekkis ka kahtlus, kuidas suhtuksid mõttesse neid müüa selle trupi andekad mehed. Äkki annab nad ära rääkida. Kui mitte muu, siis selle pärast, et publik keskmisest kõrgemale lennanud vaimsusest hea maitsega toitu saaks.
#000011
Üks, mis neid noori mehi ühendab ja ilmselt ühise hingamise annab, on see, et nad kõik on musikaalsed või lausa muusikud. Kõik nad on laulnud Rapla kuulsas Urve Uusbergi juhitud kooris Riinimanda.
#000013
Pea kõik need mehed on proovinud sisse saada lavakunstikooli. Ursel Tilgal see ka õnnestus ja hetkel on ta Eesti Draamateatri näitleja. Eerik Robert Ots, kellest ta esimese näidendi järgi on kujunemas tähelepanuväärne draaamakirjanik, töötab Majandus-ja Kommunikatsiooniministeeriumis digiriigi arengu osakonnas nõunikuna. Sten-Olle Moldau, on Rapla Susi stuudios helindajana ja muusik, sooloartist. Reio Blond, laulab rahvusmeeskooris. Raigo Saariste on Rapla avatud noortekeskuse Kuusiku päevatoas noorsootöötaja ja filmiettevõtja. Andres Sahkur on Vesiroosi kooli huvijuht ja Rapla vallavolikogu liige.
#000014
Tere sobrama Teatritaskus! Teatritasku on koht, kuhu igaüks võib torgata sõrme ja anda käe. Teatritasku on koht, kus elu saab kokku teatriga. Teatritaskus on Raplamaa ajalehe Nädaline kunagine lisa Teatriküljed. Teatriküljed on ilmunud 2006. aasta algusest ja tasapisi võiks taskupõhjast leida kõik seniilmunud ja just ilmuvad lood. Monoloogid, dialoogid, intervjuud... kõik eesmärgil, et taskupõhja tekiks teatripilt. Ehk saab siit isegi vastuse, miks teater on, mis teater on? Tasku täieneb ajas. Ja kui sa juba siin käid, siis kirjuta ka midagi! Eesriie avaneb.
#000025
Teatritasku on koht, kuhu igaüks võib torgata sõrme ja anda käe. Teatritasku on koht, kus elu saab kokku teatriga. Teatritaskus on Raplamaa ajalehe Nädaline kunagine lisa Teatriküljed.
#000026
Teatriküljed on ilmunud 2006. aasta algusest ja tasapisi võiks taskupõhjast leida kõik seniilmunud ja just ilmuvad lood. Monoloogid, dialoogid, intervjuud... kõik eesmärgil, et taskupõhja tekiks teatripilt. Ehk saab siit isegi vastuse, miks teater on, mis teater on? Tasku täieneb ajas. Ja kui sa juba siin käid, siis kirjuta ka midagi!
#000027